السلام عليكم ورحمة الله وبركاته. اهلا بحضراتكم في الحلقة رقم اربعة وتلاتين من حلقات سلسلة تدبر اسماء الله الحسنى واحنا النهاردة في الحلقة الثانية والاخيرة من علاقات تدبر اسم الله الخبير
احنا ما زلنا مع اسم الله الخبير. وقلنا امبارح ان بالنسبة للاقترانات بتاعة اسم الله الخبير هو الحقيقة اسم بيتميز ان اكتر من نصف عدد مرات وروده في القرآن الكريم جاء منفردا
اما خبير بما تعملون او خبير آآ او او بما تعملون خبير او خبير بما يصنعون. واتكلمنا في ده امبارح وقلنا امتى بيقدم الاسم على العمل وامتى بيقدم العمل على الاسم واتكلمنا في ده
آآ لكن ايضا اسم الخبير اقترن باسماء اربع او خمس اسماء يعني اقترن خمس مرات باسم اللطيف ودي احنا مش اه مش هنتدبرها النهاردة احنا هنأجلها لاسم اللطيف اللي هو احنا اصلا هنبدأه ان شاء الله الاسبوع الجاي
اسم الخبير اقترن باسم البصير ايضا خمس مرات برضو مسلا سورة الشورى قال تعالى اعوذ بالله السميع العليم من الشيطان الرجيم ولو بسط الله الرزق لعباده لبغوا في الارض ولكن ينزل بقدر ما يشاء
انه بعباده خبير بصير ده هنا اقتران باسم البصير الخبير قلنا امبارح هو الذي يعلم بواطن الاشياء وما قد تؤدي اليه يعني هو اوسع واشمل من العليم. العليم مجرد اللي يعلم علم. انما الخبير يعلم بواطن الاشياء. يعلم ما قد تؤدي اليه
اشياء او قرارات او حاجات زي كده البصير والذي يرى كل شيء ويراه على حقيقته لو انسان مننا حسب الرزق اللي ربنا ارسله له في عمره كله يعني واحد قبل ما يموت كده
وهو عنده مسلا سبعين تمانين تسعين سنة حسب الرزق اللي ربنا رزقه به طول عمره ممكن يطلع عشرات الملايين مئات الملايين طب انت متخيل لو كان ربنا اعطاك ميت مليون وانت صغير وانت طفل
كان حصل ايه؟ اولا كانت هتتسرق منك لانك طفل وهيتنصب عليك ويضيع رزقك كله تقعد تشحت بقية عمرك. فكون ان ربنا قسمه لك بالشكل ده مصلحتك انت. لو كان اداه لك هو انت شاب
كنت هتفسد وتشرب بهم مخدرات وتصرفهم على اصدقاء السوء وتشحت برضه بقية عمرك. لكن لانه بصير بحقائق الامور ويرى حالك وبخبرته اعطاك في كل مرحلة من مراحل حياتك ما يصلحك
اذا ده معنى الاية ولو بسط الله الرزق لعباده لبغوا في طبعا انا اتكلمت دلوقتي على المستوى الشخصي لكن على المستوى الجماعي ايضا لو ربنا اعطى الناس في الدنيا بدون حساب زي ما ممكن زي ما هو ان شاء الله هيعطي المؤمنين في الجنة
لكن لو اعطى المؤمنين نفسهم لو اعطاهم في الدنيا بدون حساب لبغوا في الارض لا البغي هو آآ ان الانسان يتعدى حدوده آآ ولكن ينزل بقدر ما يشاء. ففي تقديرات لربنا
يشاء الخبير البصير انها تكون بحدود معينة في مراحل معينة يبقى انت لو حاولت مسلا آآ بناء بقى على هذا الفهم تستثمر كويس جدا وتستثمر كتير اوي ولكن دايما مشاريعك بتفشل
عارف ليه؟ مع انك بتعمل اللي عليك ومش عارف تكون سروة وانت فعلا عملت اللي عليك وعملت دراسات جدوى وعملت كل لكن ما فيش ايه؟ نصيب اعلم ان الخبير البصير يرى ان ذلك احسن لك
مين عارف؟ ما يمكن انت من النوع اللي الفلوس لو جريت في ايده هيكفر زي صاحب الجنتين. وصاحب الجنتين كان ايه ؟ ما هو كان مؤمن بوجود ربنا ها لكنه كان كان عنده آآ
كفر بالنعمة كفر النعمة ربنا سبحانه وتعالى بيقول في سورة الاسراء ان ربك يبسط الرزق لمن يشاء ويقدر يعني يبسط وعكسها يقدر يقلل ها انه كان بعباده خبيرا بصيرا ربنا خبير بصير
بشئون عباده ايضا ربنا سبحانه وتعالى هو الحكيم وهو العليم وهو البصير وهو الخبير. يبقى من اثار توحيد الله اسم الخبير وانك ترضى بقضاء الله وقدره هل انت كنت تفضل انك تبقى مليونير
بس اخلاقك تفسد لو انت عارف ان انت آآ لو بقيت مليونير ومعك ملايين اخنقك هتفسد. وهتفقد دينك وتشرب خمرة وتتلقح في الخمارات والكباريهات. هل تفضل انك كنت تبقى مليونير برضه؟ ولا كده افضل لك
افضل لاخرتك يبقى ربنا سبحانه وتعالى هو الخبير البصير بحالك ده يخليك ترضى بما عندك بس ده مش معناه انك ما تشتغلش وما تحاولش التقدم لأ انت تشتغل وتحاول تتقدم وتحاول تحصل وتحاول تجمع المال ولكن ولكن
عملت اللي عليك وفي النهاية خالص تجد ان ربنا بيقدر لك قدر معين يجب ان ترضى به بسبب توحيدك او لتوحيدك بسم الله الخبير البصير ايضا سنجد ان اسم الخبير اقترن باسم العليم اربع مرات
نجد عليما خبيرا عليم خبير العليم الخبير. مسلا في سورة الحجرات ربنا سبحانه وتعالى بيقول يا ايها الناس انا خلقناكم من ذكر وانثى وجعلناكم شعوبا وقبائل لتعارفوا ان اكرمكم عند الله اتقاكم
ان الله عليم خبير العليم يعلم كل ما يحدث بين الرجال والنساء انا خلقناكم من ذكر وانثى عليم وخبير بشئون الرجال وبشؤون النساء وبشؤون ما يحدث بين الجنسين وبين البيض والسود والعرب والهنود. وجعلناكم شعوبا وقبائل. لتعرفوا كلمة شعوبا يعني اعراق
البيض السود العرب الهنود البغال وهكزا يعلم كل حاجة ما حدث وما يحدث وما سيحدث يعلم كل شيء يعلم ما لن يحدث ازا حدث كيف يحدث. يعلم المستحيل اذا حدث كيف يحدث
خبير يعني يعلم بواطن الامور يعني اذا رجل ارتكب ظلم او امرأة ارتكبت ظلما لا يعلم ذلك خبير يعلم قدر مسئولية كل انسان عن افعاله ومن يستحق عقوبة شديدة ومن يستحق عقوبة مخففة
ولو تفتكروا امبارح في نهاية الحلقة قلت لكم الاتي ان هناك مؤثرات تؤثر على شخصية الانسان نتيجة التربية ونتيجة البيئة المحيطة هل معقول ان ربنا يوم القيامة يحاسب شخصين ارتكبوا نفس المعصية
نفس الجريمة سرقة مصر لكن واحد فيهم اتربى تربية جيدة ودخل مدارس محترمة واتعلم على معلمين وتربويين على مستوى عالي فتربيته والبيئة المحيطة لم تسبب له عقد نفسية او طريقة تفكير تجعله يمشي في الطريق دوا
يساوي بشخص اخر ارتكب نفس الجريمة لكنه تربى آآ مع اب وام سيئين ونشالين وما عندهمش اخلاق ما دخلش مدرسة محترمة ومدرسين ومكانه اصلا عديني الاخلاق. فاتربت عنده عقد نفسية ممكن تكون خلته يمشي او تسببت. طبعا احنا قلنا
انه طالما الاتنين عاقلين وعندهم علم او يعني علموا بحرمة امر معين فما فيش آآ عذر لحد منهم ولكن الخبير بكل ذنب لكل عبد صحيح ان نفس العقوبة ونفس الحد في الدنيا انما في الاخرة
هيكون فيه فرق بين الناس دي نتيجة ان ربنا آآ خبير بذنوب عباده يعني ذنوب العباد هتختلف هنا بقى في مسائل كثيرة جدا جدا. شف مثلا في سورة الفرقان ربنا بيقول
وتوكل على الحي الذي لا يموت وسبح بحمده وكفى بذنوب عباده خبيرة مش عليم بس. لو عليم عليم هو يعلم ان ده سرق وان ده نشل وده قتل لكن خبيرة
خبير بالزنب بتاع العبد ايه اللي سببه؟ مسبباته ايه؟ ايه نتيجة فساد الاخلاق اللي عند الانسان ده؟ ايه نتيجة الهوى النفسي اللي عنده ايه نتيجة عقد نفسية؟ ايه نتيجة مؤثرات بيئية
الشريعة هو احكمها ستجري عليه على على الطرفين في بنفس العقوبة في الدنيا. لان القاضي اللي بيحكم انسان ولا يستطيع انه يحدد مدى مسئولية كل واحد كم في المية بالظبط. فلو عقوبة السرقة مسلا قطع يد خلاص تنفز على الاتنين لكن
الخبير عنده علم ببواطن القلوب بقى النفوس العقول يعني يعني يعلم قدر التقوى اللي في نفس كل انسان مين آآ عدم وجود التقوى بنسبة مية في المية هي اللي سببت هذا. ومين بنسبة ستين في المية او سبعين في المية وفي
مؤثرات اخرى. عشان كده ربنا بيقول ايه في الاية دي بقى؟ ان اكرمكم عند الله اتقاكم ان الله عليم خبير جاء اقتران العليم بالخبير. لانه خبير بذنوب عباده. خبير بقدر تقوى كل انسان. ان اكرمكم عند الله
اتقاكم. طب ويا رب يعني يعني ازاي هتتقاس التقوى؟ ما هي ما بتتقاسش بالكيلو ما بتتقاسش بالمتر ما بتتقاسش ان الله عليم خبير. ربنا بيعرف يقيسها ربنا هيقيس التقوى. انت مش هتعرف تقيس التقوى
ما عندناش احنا مقاييس للتقوى الاقتران من اسم الله الخبير والحكيم ورد آآ اربع مرات آآ في القرآن الكريم مسلا في في اول اية من ايات سورة هود الف لام راء
كتاب احكمت اياته ثم فصلت من لدن حكيم خبير اكيد لما اتكلمنا عن تعبير التعبير العربي اللي هو لقد سقطت على خبير او على الخبير. وقلنا امبارح حتى انه ورد في السنة عدة مرات قالوا ابن عباس وقالوا
ابو موسى الاشعري وقالته السيدة عائشة يعني لما حد يسألك سؤال وتقول له لقد سقطت على الخبير يعني بتطمنه قبل ما ان انت عندك الاجابة الصحيحة مية في المية نتيجة ان انت سمعتها من المصدر. يعني التلاتة كانوا سامعينها من الرسول عليه الصلاة والسلام نفسه. فبيقول له لأ اطمن الاجابة دي بقى انا عارفها
يطمنك يعني الاجابة دي مش جاية من اي حد وخلاص بص الاية بقى الف لام راء كتاب احكمت اياته ثم فصلت الاية بتتكلم عن ايات القرآن الكريم ان فيها حاجتين
محكمة ومفصلة احكمت اياته ثم فصلت ماشي مين يعني اللي عمل كده ؟ لأ مين ايه ؟ من لدن حكيم خبير الحكيم احكم الايات والخبير فصل الايات يعني هذه الايات محكمة ومفصلة
ازا هذا الكتاب يعطي حلول لمشاكل العالم في منتهى الحكمة ومنتهى الخبرة لما تنزر بقى للاية تجد انها بتتكلم عن الحاجتين دول. احكمت وفصلت ثم تنتهي من لدن حكيم خبير
حكيم كنا في حلقة اسم الله الحكيم هو من يحكم الاشياء يفعل الشيء بمنتهى الحكمة ويحكمه يعني يتقنه ازا هذه الايات المفصلة احكمها الله مفصلة باحكام بالتالي الايات دي احكمها الحكيم وفصلها الخبير
بالتالي هي مفصلة افضل تفصيل مفصلة التفصيل المناسب للدور اللي مطلوب منها انها تؤديه في العالم خلاص هنجد مسلا المواضع الاخرى اللي اقترن فيها الخبير بالحكيم كلها بقى في سياق الاخرة. تلات مواضع
الحكيم الخبير جم في سياق الاخرة بص كده في سورة الانعام وهو القاهر فوق عباده وهو الحكيم الخبير وهو القاهر ان يكون فيه انسان قوي جدا قاهر فوق الناس كلها
عنده القدرة انه يقهر الناس قوته مش بالتأكيد ان الانسان ده هيستخدم هذا القهر وهذه القوة في الخير الاسمين دول بيطمنوك وهو القاهر فوق عباده. ثم تيجي الطمأنة وهو الحكيم الخبير
هذا القهر في يد الحكيم الخبير معظم الاقوياء بيستخدموا قوتهم في الشر او يستخدموا قوتهم بطريقة انانية الاسمين دول يطمنوك ان هذا القرن لن يستخدمه الا فيما هو في صالح عباده في الدنيا والاخرة
لن يستخدموا الا بحكمة وخبرة شف علاقة الاسماء ببعض بموضوع الاية اللي هو علاقة ذيل الاية بجسم الاية لو تفتكروا الناس اللي ما تابعتش دورة مفاتح التدبر لابد انها تتابعها يا جماعة عشان تفهم احنا بنتدبر بايه يعني ايه وسائل التدبر
دورة مفاتيح التدبر. طيب تعالوا نشوف مسلا اية الانعام تلاتة وسبعين وركز معي اوي هنا وهو الذي خلق السماوات والارض بالحق ويوم يقول كن فيكون. قوله الحق وله الملك يوم ينفخ في الصور عالم الغيب والشهادة. وهو الحكيم الخبير
تعرف ان اي انسان عنده قدرة اندو يهد كل حاجة وبيقول لك انه هيبنيها تاني واحد بيقول لك ايه عشان تبقى عارف شايف اللي انت شايف ده كله كل ده انا ههده واقوم بانيه من اول وجديد. هتقول ايه
ممكن الدنيا تبوز منه وهو بيعمل كده وما يعرفش يقومها تاني وما يعرفش يبنيها تاني يبقى احنا ربنا بيقول لنا ان الدنيا دي كلها هتطربق والسماوات والارض هتطربق يوم القيامة. سم هنبعث من قبورنا ونحاسب
ومن الناس اللي هيدخل الجنة ومنهم اللي هيدخل النار سؤال بقى طب واحنا نضمن منين ؟ ان بعد ما تتطربق انه البعث هيتم باحكام وانه وان يعني البعث مش هيبوظ
يعني تخيل كده ان يعني لو البعث باظ والواحد بقى اه بقت جزء مني ده مش بتاع انا اصل ايدي دي مش ايدي وعقلي ده اللي مش عندي وبعدين بقى ايه الصحف بقى تتلخبط والاقي حسنات مش
ولائي سيئات مش بتاعتي بتبقى كارسة فتيجي الاية دي تطمنك الى ان قدرة الله في الخلق واعادة الخلق بكلمة وهو الذي خلق السماوات والارض بالحق ويوم يقول كن فيكون وتطمنك باسم الخبير والحكيم بقى كمان
قوله الحق وله الملك يوم ينفخ في الصور اليوم اللي هينفخ فيه السور في البوق ها اللي هي علامة البعث مرة اخرى عالم الغيب والشهادة وهو الحكيم الخبير ربنا هو عالم كل شيء الغيب والشهادة وهو الحكيم الخبير وما فيش حاجة هتبوظ
كله بمنتهى الاحكام وبمنتهى السهولة اصلا وما خلقكم ولا بعثكم الا كنفس واحدة. لو انتم فاهمين لا يا جماعة احنا هنكون تريليونات البشر هتبقى صعبة قوي ربنا بيقول لك كلكم كده على بعض؟ زي نفس واحدة اتخلقت وبعثت مرة اخرى
ما فيش حاجة اسمها صعب على ربنا صورة سبق نفسي كان برضه جاية في سياق يعني اقتران الحكيم بالخبير. ايضا جاي في سياق الاخرة شف لازم تلاحز السياق ده بيتكلم عن ايه؟ وليه كل الاقترانات دي او معظمها جاي في نفس السياق؟ يا بتعالج
مشكلة معينة او عقدة معينة عند الانسان او تخوف معين ممكن يكون موجود في باطن العقل الانساني مسلا الحمدلله الذي له ما في السماوات وما في الارض وله الحمد في الاخرة
وهو الحكيم الخبير الحمد لله في الدنيا هنا الذي له ما في السماوات وما في الارض الكون كله وله الحمد في الاخرة يبقى زي ما من علينا بالدقة والاحكام والخبرة في الدنيا اللي احنا شايفينه ده
ايضا نفس الدقة والاحكام والخبرة في الاخرة ما فيش حاجة هتبوظ ، ما تخافش انت هترجع زي ما كنت بلى قادرين على ان نسوي بنانها شايف البنان ده يعني عقلة الصباع دي
راجعة بالزبط زي ما هي يعني زي ما هي يعني بنفس البصمة بتاعتك ما حدش ينكر بقى انه شرب ده ومسك ده. انت راجع ببصلاتك. يعني البصمات اترفعت. اكتر من كده ايه
منتهى الدقة تقول لي هنكون مئات المليارات من البشر ولا حاجة. كله بكلمة كن فيكون ما فيش غلطة هتحصل ليه؟ لانه الخبير خلي بالك من حاجة بقى كمان مش العليم. يعني هنا هنا ما قالكش ايه
وهو الحكيم العليم لا الحكيم الخبير ايه الفرق بين الخبير والعليم قلنا؟ العليم بيعرف المعلومات عن شيء معين لكن مش بالضرورة انه يكون عمله او جربه. الخبير بشيء يعني خبره
يخبره بعد ما بيعمله قلنا امبارح الفرق بين العلم والخبرة العليم بيعلم ما يحدث. في واحد عليم عنده علم بالعربيات المرسيدس يقدر يقول لك انا العربية الاي مش عارف متين وعشرين دي فيها بتاعتها بتبقى في الشنطة ورا ودي شغلتها انها
العربية في الاشارة وتقومها تاني يعني عنده علم انما الخبير هو اللي فك دي وركبها تاني عنده هو اشتغلها بنفسه ازا الخبير خبر شيئا حدث بالفعل طب وهي الاخيرة حدثت
الاخيرة ده حدث في المستقبل لسه. يبقى ربنا خبير به ازاي يبقى عليم بس ؟ لا الاخرة حدث في المستقبل بالنسبة لك انت الحادثة حدث هيحدث في المستقبل بالنسبة لنا احنا مش بالنسبة لربنا. ليه؟ ربنا هو الاول والاخر. الاول بلا
بداية والاخر بلا نهاية. يعني ربنا ليس داخل الزمان ربنا محيط بالزمان وبالمكان ربنا مش في المكان ومش في الزمان هو المحيط محيط بكل ده ازا الاخرة مستقبل بالنسبة لك انت بالنسبة لربنا! هي حصلت خلاص
يعني ايه هتجد ان تسعة وتسعين في المية من الحديث عن الدار الاخرة في القرآن بصيغة الماضي تعالوا اوريكم مسلا ايات سورة الزمر عن الاخرة كلها بالماضي هو ده صدفة
على فكرة ده من اسباب ان يعني قررت اننا نترجم القرآن في بريدجز وقعدنا اربع سنين نشتغل ساعات طويلة كل يوم بلا انقطاع هي الظاهرة دي ظاهرة الالتفات فيه الافعال خاصة اللي هو ان ربنا يتكلم عن زمن بافعال زمن اخر
بنتكلم عن عن الاخرة اللي هي زمن مستقبلي بصيغة الماضي تقريبا تسعة وتسعين في المية من المرات بتتكلم فيها عن الاخرة بص يا سيدي ونفخ في الصور ونفخ في الصور خلاص ده يوم القيامة
فصعق بالماضي برضه من في السماوات ومن في الارض الا من شاء الله. ثم نفخ فيه اخرى. ده البعث بقى فاذا هم قيام ينظرون ربنا بيتكلم عن يوم القيامة اللي لسة ما حصلش ممكن يحصل بعد ملايين السنين الله اعلم بعد قد ايه ممكن ممكن السنة ممكن بعد عشر سنين بعد ميت سنة بعد ملايين السنين الله
عنه بصيغة الماضي ونفخ خلاص علم الله خلاص السور فصعق كله مات خلاص اللي كانوا موجودين. من في السماوات ومن في الارض الكون كله كل اللي في الكون كل الاحياء ماتوا
الا من شاء الله من الملائكة ثم نفخ فيه اخرى البعث بقى فاذا هم قيام ينظرون ويشرح لك بقى الايه المحكمة واشرقت الارض بنور ربها. بعد الضلمة دي كل حاجة هتشرق بنور الله
ووضع الكتاب السجلات اللي فيها اعمال الناس متسجلة صوت وصورة يبقى كل ده بصيغة الماضي واشرقت الارض ومش هتشرق الارض. ووضع الكتاب مش سيوضع الكتاب. وجيء بالنبيين دول جم خلاص النبيين والشهداء
يعني ايه يعني الفي اي بيس جون اللي هم الانبياء والشهداء اللي هم جايين يشهدوا يتفرجوا. يعني دول اللي داخلين المحكمة مش خايفين. مين اللي بيدخل المحكمة خايف؟ المتهم اللي هيتحاسب. اللي مش عارف نتيجة القضية هتطلع ايه. انما اللي بيدخل مش خايف هم مين؟ الشهداء الشهود
الفي اي بيس داخلين يتفرجوا على اللي بيحصل. ويشرفوا الانبياء النبيين والشهداء. وبعدين وقضي بينهم بالحق يعني بين الناس وهم لا يظلمون ما حدش هيظلم وقضي بالماضي برضه خد عندك كمان ووفيت كل نفس ما عملت
وهو اعلم بما يفعلون كل نفس ربنا وفاها ما عملت كل ده بصيغة الماضي ربنا يوم القيامة اللي لسة ما حصلش بالنسبة لنا وبعد البعث اللي ما حصلش بالنسبة لنا
وبعد الحساب اللي ما حصلش بالنسبة لنا ربنا خلاص وصاها اللي هي عملته في الدنيا وهو اعلم بما يفعلون. راح نقل بص بقى ايه اللي احنا بنسميها في الترجمة عندنا يعني
حصل التفات من الماضي الى الحاضر عشان تستحضر اللي الناس بتعمله النهاردة كل اللي انت بتعمله النهاردة ربنا شايفه يحضرك في اللي انت بتعمله عشان تراجع نفسك بقى وبعدين نرجع بك تاني
على الماضي ويحكي لك المستقبل بصيغة الماضي. وسيق الذين كفروا الى جهنم زمرا الكفار سيقوا خلاص في الماضي. سيقوا مش هيساقوا هم هيوساقوا بالنسبة لنا لكن بالنسبة لربنا هم سيقوا خلاص
الى جهنم زمرا. بالنسبة لربنا احنا دلوقتي وفي الجنة اللي في النار لكن بالنسبة لنا احنا احنا لسة مش في الجنة ولا في النار حتى اذا جاؤوها فتحت ابوابها وقال لهم خزنتها الم يأتكم رسل منكم يتلون عليكم ايات ربكم وينذرونكم لقاء يومكم
وهذا؟ قالوا بلى. قالوا في الماضي. ولكن حقت كلمة العذاب على الكافرين الى دخوله قيل في الماضي. ودخولوا ابواب جهنم خالدين فيها. فبئس مثوى المتكبرين اللهم انا نعوذ بك من هذا
وسيق الذين اتقوا ربهم الى الجنة زمرا. اللهم اجعلنا منهم يا رب بصيغة الماضي بيقول لنا ان اللي اتقوا ربهم خلاص دخلوا الجنة زمرا جماعات حتى اذا جاءوها وفتحت ابوابها وقال لهم خزنتها سلام عليكم طبتم. فادخلوها خالدين
وقالوا في الماضي الحمد لله الذي صدقنا وعده واورثنا الارض نتبوأ من الجنة حيث نشاء فنعم اجر العاملين ايه الروعة دي اه يعني اذا لما ربنا يصف احداث الاخرة يصف ما هو خبير به
خبر اهو حصل خلاص بالنسبة له مش عليم به بس يعني ايه؟ يعني ربنا لا يفترض نزريات العالم يا جماعة الجماعة اللي هم العلماء لما يتكلموا عن حاجة في العلم
لم تكتشف بعد فبيبدأوا بانهم بيعملوا حاجة اسمها يعني الفرضية بيفرضوا فرضية يقول لك تعالوا نفترض ان فيه اكوان اخرى غير الكون بتاعنا. دي يعني فرضية ثم يبحثوا الامر ويخرجوا منه بنزرية سيري
يعني يقول لك طيب لو فعلا هناك عدة آآ اكوان متوازية يبقى ساعتها القوانين الفلانية هي اللي ممكن تكون شغالة. دي اسمها النزرية النظرية دي اذا ثبتت بالدليل القاطع تصبح حقيقة
لكن لما عالم صداق يقول لك آآ انه لو احنا خرجنا برة الكون ده انت اصلا ما فيش حاجة اسمها تخرج برة الكون لان طول ما انت بتجد مساحة وبتجد مكان فانت جوة الكون. انت ما ينفعش تخرج برة الكون
فكرة الاكوال المتعددة دي لا يمكن انها آآ يتم التأكد منها. هي ممكن تكون موجودة. رياضيا لكن مش ممكن تثبت لان طول ما انت بتقيس يبقى انت جوة الكون بتاعك
خلي بالك. فلو واحد عالم فضاء قال لك احنا رحنا رحنا بقى كوكب خارج الكون دوا في كون اخر. هو عمال بيفترض افتراضات دي اسمها افتراضات ارضية ممكن تبقى نزرية لو هو قدر يحط لها قوانين. لكن ما فيش حد خبير فيها لا يمكن
ليه؟ لان ما حدش جربها اللي جرب حاجة اسمه مجرب. كمان مش خبير بقى لان ممكن كل مرة يجرب يطلع بنتيجة مختلفة. الخبير هو اللي خبر الشيء يعلم كل شيء عنه عمله
كتير جدا لدرجة انه كل مرة بيطلع نفس النتيجة معه. خلاص بقى خبير به يبقى اقتران اللطيف الخبير مم قلنا مش هنناقشه الليلة هنحتاج نفهم معنى اللطيف وهناقشه بازن الله في تدبر اسم اللطيف اللي وهنبدأه ان شاء الله الحلقة القادمة
تعالوا بقى نشوف ازاي احنا نحصي اسم الخبير احنا قلنا احنا اصلا بندرس كل الاسماء الحسنى دي عشان ايه حديث النبي صلى الله عليه وسلم. ان لله تسعة وتسعين اسما. مائة الا واحدة
من احصاها دخل الجنة يعني اللي يقدر يفهم معانيها وينفعل بمقتضياتها يدخل الجنة. الاسماء دي هتغير فيه هتدخله الجنة ازاي بقى ؟ ننفعل بسم الله الخبير يؤثر فيك ازاي عشان يدخلك الجنة؟ اول حاجة
بسم الله الخبير. توحيد الله بسم الخبير لا خبير الا الله. يجعلك مطمئن يعني اللي بيروح لطبيب لسة متخرج من سنوات قليلة. ما بيبقاش مطمئن اوي يعني. يا رب يطلع كويس الطبيب
لكن بيروح لطبيب آآ خبرة تلاتين سنة في نفس المجال دوا واحنا عارفين بقى النتايج بتاعته وفلان راح له وفلان راحت له وربنا شفاهم الانسان بيبقى مطمئن لان اموره بيد طبيب خبير
فلما تعلم ان الله هو الخبير الخبير بالالف والياء الخبير الوحيد لانه يعلم كل شيء في حياتك كل شيء في يد الله الذي يعلم كل شيء عن كل شيء وبواطن الامور بتاعة كل شيء
صحيح ان هو قوي لكن اسم الخبير بيطمنك انه مش هيستخدم هزه القوى فيما يضرك الدنيا والاخرة فازا اسم الخبير يطمئنك كمؤمن بس ايضا يجعلك تخاف ليه يعني مسلا الولد آآ الصغير ممكن يعمل حاجة غلط
يخبي ويخدع الناس كأنه ما عملش حاجة بس امه تبص له كده يفهم ان على مين مش على ماما ماما دي عندها خبرة ماما دي عجناه وخبزاه فلو خدع الناس كلها مش هيعرف يخدع ماما
عندها خبرة بالطباع وبتبص له في عينيه خلاص عرفت كل حاجة. عرفت عمل ايه عمل مصيبة طبعا ماما برضو بتتخلع لكن ولله المثل الاعلى توحيد الله باسمه الخبير يزيد الانسان خشية
لانه يعلم انه عاري تماما امام الله الخبير به وبطريقة تفكيره وبين دفاعه وبشهواته وبذنوبه وبكل حاجة بتخطره. عقله كل حاجة بيعملها بعيدا عن اعين الناس مش بعيدا عن عين الله
ليه ؟ لان ربنا خبير بالنفوس اذا كان الانسان يستطيع ان يخدع الناس كلها. لن يستطيع ان يخدع الخبير ازا زي ما كلمة زي ما اسم الخبير توحيد الله باسم الخبير يطمنك
وايضا يخيفك يجعلك تتقي الله فالناس آآ لازم تحط ده في ايه الحاجة التالتة من باب التخلق بصفات الله انت كمان خليك خبير في مجالك اتقن عملك اشتغل بايدك عشان تكون خبير في مجالك. انا انا فاكر والله يعني الله يرحمه ابويا
واحنا صغيرين انا واخويا ما كناش على فكرة لنا قوي في في الزراعة وكده لكن كان بيصر ان احنا نروح معه الارض وننزل مع الفلاحين وجاب لكل واحد فينا احنا صغيرين في ناس صغيرة كده وعلمونا يعني ايه عزيء ويعني ايه خربشة ويعني ايه فحم يعني اتعلمنا الحاجات دي حتى لما ابويا الله يرحمه مات
وجيت انا مسكت الارض بقى وبعد كده اخويا مسك الارض بتاعتنا. بقينا عارفين الفلاح لما بينزل هو بيعمل ايه لان احنا عملنا ده قبل كده بنفسنا مع ان وقت ما كان ابونا بيقول لنا نعمل الحاجات دي كنا مش فاهمين بيقول كده ليه
وكنا بصراحة كل واحد بيبقى متضايق ايه ده وايه التراب ده وايه بس احنا كنا غلطانين ابويا كان عارف لازم ان احنا نجرب بنفسنا. انت عندك موزف بيعمل حاجة لازم انت تكون عملت الحاجة اللي هو بيعملها عشان تبقى عارف هو يقدر يخدعك ازاي
عشان تبقى عارف هو ممكن تفيده ازاي وتدي له نصيحة ازاي. فانت ايضا لازم تشتغل اي حاجة انت بتشرف عليها بتكون اشتغلتها بنفسك وخبرتها الدكتور احمد جلال كنت بتكلم عنه من كم يوم
فقال ان تقسيم الاطباء في بريطانيا دكتور استشاري بيسموه يعني دكتور استشاري اكبر منه دكتور متخصص. فده بقى ايه انت عندك يعني تروح للاستشاري الاول فبيحولك على الايه متخصص بعد كده في اللي عندك حاجة في سنانك يوديك للمتخصص في الاسنان عندك حاجة في القلب يهديك المتخصص في وهكذا
اعلم للمتخصص في حاجة اسمها الاكسبرت يعني الخبير اللي هو عارف كل صغيرة وكبيرة ايه المجال ده ؟ بيقول لك ده بيبقى منهم ايه ؟ واحد او اتنين بس على مستوى بريطانيا كلها
اللي هو خبير في المجال ده قليل جدا فانت لما لما تتقن عملك وتصبح خبير اولا هتبقى مفيد للناس وتحقق عبادة اعمار الارض. اللي هي من مهام الخلافة. انت اصلا جاي في الدنيا ليه؟ اني جاعل في الارض خليفة. انت خليفة في الدنيا
من مهامك في الدنيا اعمار الارض اعمار الارض هذا الاعمار اللي هو من مهام الخلافة عليك ان تكون خبير فيما تفعل عشان تحقق في نفس الوقت هتصبح انت نفسك مثل اعلى وتغير صورة الاسلام السلبية المرتبطة بالفقر والجهل مع ان المسلمين لما فهموا دينهم كانوا
العالم في جميع المجالات جميع المجالات شباب المسلمين النهاردة عشان يتعلموا العلوم الطبيعية فبيسافروا يدرسوا في جامعات غير المسلمين اكسفورد وهارفارد وييل لكن المفروض ان شباب غير المسلمين هم اللي كانوا يجوا يدرسوا في جامعات بلاد المسلمين. يعني تلاقي كده واحد امريكاني جاي يدرس في جامعة المنصورة
جامعة ايه مش عارف ايه في جامعة الحسن التاني يعني ده المفروض ليه؟ لان احنا كمسلمين كان الاولى ان احنا نكون لو احنا فاهمين دينا بجد وقريبين من من من من تدبر القرآن كنا نفهم ان احنا اللي كان
علينا الدور ان احنا نعلم الناس والله اعلى واعلم فامنوا. ان شاء الله نلتقي يوم الجمعة القادمة في نفس الوقت عشان نبدأ مع بعض بسم الله اللطيف اللهم انت ربنا خلقتنا ونحن عبيدك واماؤك نواصينا بيدك. ماض فينا حكمك. اللهم ربنا
ورب السماوات ورب الارض ورب كل شيء ومليكه. فالق الحب والنوى منزل التوراة والانجيل والقرآن العظيم عظيم نعوذ بك من شر كل دابة انت اخذ بناصيتها. انت الاول فليس قبلك شيء. وانت الاخر
فليس بعدك شيء وانت الظاهر فليس فوقك شيء. وانت الباطن فليس دونك شيء اقض عنا الدين واغننا من الفقر اللهم انت الله لا اله الا انت انت الغني ونحن الفقراء اليك
اللهم اغننا بالافتقار اليك ولا تفقرنا بالاستغناء عنك. نعوذ بك من الفقر الا اليك. اللهم اكفنا بحلالك عن حرامك واغننا بفضلك عمن سواك اللهم ما امسى بنا من نعمة او باحد من خلقك فمنك وحدك لا شريك لك
لك الحمد ولك الشكر يا ربنا لك الحمد كما ينبغي لجلال وجهك وعظيم سلطانك نحمدك كما ينبغي لجلال وجهك وعظيم سلطانك. اللهم تب علينا انك انت التواب اللهم اعزنا بطاعتك ولا تذلنا بمعصيتك. وحسن اخلاقنا بالصفات الحميدة والاخلاق الكريمة
اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب واجعله قوة لنا فيما تحب. وما زويت عنا مما نحب فاجعله فراغا لنا فيما تحب. اللهم اجعل حبك احب
الينا من اهلينا واموالنا ومن الماء البارد على الظمأ اللهم حببنا اليك والى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين اللهم احيي قلوبنا بحبك. واجعلنا لك كما تحب. اللهم اجعلنا نحبك بكل قلوبنا
ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعلنا ممن احصوا اسماءك الحسنى وبلغتهم بها جنتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون فبحق كل حرف في كتابك تلوناه او تدبرناه اكفنا واهلينا واخواننا واخواتنا شر كل من يكيد لنا ولهم
واحفظنا واياهم من شرورهم ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة
فلسطين يا حي يا قيوم برحمتك نستغيث. سدد رميهم. خيب رمي عدوهم. انك ان تنصرهم تنصر اولياء على اعدائك. وكن مع اخواننا في تركستان الشرقية وفي الشام وفي كشميرا وفي الهند. انصر من نصرهم واخذل من خذلهم. وطهر
المسجد الاقصى من الدنس فانهم لا يعجزونك اللهم احفظ المسلمين من الزلازل والغرق والهدم والامراض. اللهم يا من جعلت النار بردا وسلاما على ابراهيم. اجعل السجن بردا وسلاما على عبادك المأسورين وامائك المأسورات. عجل بفرجهم. احسن خلاصهم. فرج كربهم. كن مع المبتلين من عبادك
بك المهجرين من ديارهم. ضاعف ثوابهم. ثبتهم على دينهم. ان كانوا جياع فاطعمهم. ان كانوا حفاة فاحملهم. ان كان عراة فاكسهم. ان كانوا مرضى فعافهم. ان كانوا مقهورين فانصرهم. واشف صدور عبادك ممن ظلمهم. فارهم فيه
يوم كاليوم الذي شققت فيه البحر لموسى وهارون واغرقت فيه عدوك. اللهم اشف مرضانا واهد شبابنا وارض عنا ورضنا واجمعنا في ظل عرشك يوم لا ظل الا ظلك واسقنا من يد سيدنا محمد شربة هنيئة لا نظمأ بعدها ابدا
ولا تحرمنا لذة النظر الى نور وجهك الكريم اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلك
ها واملأها بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا رب بمعرفتك وامتنا يا مولانا على الشهادة في سبيلك انك نعم المولى ونعم النصير. وصل اللهم وسلم على سيدنا محمد وعلى اله وصحبه ومن تبع هداه
والسلام عليكم ورحمة الله نراكم غدا باذن الجمعة القادمة بازن الله هذا الموعد ان كنا من اهل الدنيا